Florin Cîțu e supărat pe Ludovic Orban din cauza Dianei Șoșoacă. Ce l-a "deranjat“ și "întristat“ pe premier.
Florin Cîțu e supărat pe Ludovic Orban din cauza Dianei Șoșoacă. Florin Cîțu: "M-a deranjat și m-a întristat că nu a reacționat". Ludovic Orban s-a supărat pe Klaus Iohannis. Președintele Klaus Iohannis îl susține pe Cîțu premier. Ludovic Orban vrea ca noul președinte PNL să fie și premier. Congresul PNL va avea loc pe data de 25 septembrie. Ludovic Orban și Florin Cîțu candidează pentru șefia PNL.
Eu m-am supărat, tu te-ai supărat, ba tu m-ai supărat, toți ne-am supărat. Ăsta e vibe-ul verii în PNL.Cu trei luni înainte de Congresul la care Orban și Cîțu se bat pentru șefia partidului, Orban s-a supărat pe Cîțu, apoi s-a supărat și pe Iohannis, că i-a luat apărarea lui Cîțu. Și Cîțu e supărat. Pe Orban. Că nu l-a apărat de Șoșoacă în Parlament, la moțiunea de cenzură."Am văzut ceva care m-a deranjat și care m-a întristat. Am văzut cum un senator independent a cerut două minute ca să-l scape pe președintele Orban de Cîțu. Ce m-a deranjat și m-a întristat a fost faptul că nu a existat nicio reacție din partea președintelui Orban la această declarație“, a spus Florin Cîțu la un post TV.Cîțu s-a răzbunat însă pe Orban. I-a dat replica Dianei Șoșoacă, dar l-a înțepat și pe Orban. S-a lăudat că e învingătorul alegerilor din 25 septembrie.